Odontolabis stevensi

Odontolabis stevensi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til megte stor (hannen 45-90 millimeter), bred og kraftig, rødlig svart hjortebille, dekkvingene vanligvis med gule ytterkanter. Hannen har stort hode og forstørrede kjever, disse kan være lange og krumme eller korte og brede. Hos hanner med lange kjever er disse sigdformede, gjerne med en lang tann i eller noe utenfor midten eller bare med tenner i spissen. Hodet har en butt, framoverrettet tann bak hvert fasettøye, sidene og undersiden av hodet har kraftig, grov punktering. Pronotum er rundet med markerte bakhjørner, ikke innskåret ved roten. Dekkvingene er blanke, noe hvelvede. Beina og undersiden er mørkt brunrøde. Hunnen er bredere, farget som hannen, men gjerne noe mattere, uten forstørrede kjever, hodet med et rundet utskudd under fasettøynene, hode og forkropp meget fint punkterte.

Levevis 
Larvene utvikler seg i råtne trestammer.

Utbredelse 
Arten er utbredt på Sulawesi og Timor.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis stevensi Thomson, 1862
 Odontolabis stevensi duivenbodeni Deyrolle, 1865
 Odontolabis stevensi limbata Kriesche, 1922
 Odontolabis stevensi mamaesaensis Nagai, 2001
 Odontolabis stevensi stevensi Thomson, 1862
 Odontolabis stevensi yasusukei Nagai, 2001

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet i 1862
Dyr formelt beskrevet av James Thomson
Sulawesis insekter
Timors insekter